Държавен вестник, бр. 103, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  103
2. Функцията на Международния висш 
консултативен съвет е да отразява действията 
на Академията и да предлага наблюдение и 
съвети относно най-високите стандарти с оглед 
да бъдат постигнати и поддържани целите на 
Академията.
3. Членовете на Международния висш кон­
султативен съвет изпълняват дейността си в 
лично качество за период от шест години и 
подлежат на преизбиране. При първите избори 
седем членове се избират само за период от 
три години.
4. Международният висш консултативен 
съвет заседава веднъж в годината и взема 
решения с просто мнозинство. Всеки член 
има един глас. Международният висш кон­
султативен съвет приема своите процедурни 
правила и избира своите служители, в това 
число председателя и заместник-председателя.
5. Международният висш консултативен 
съвет препоръчва на Съвета лица, които из­
пълняват критериите на алинея 1 за избор на 
Международния висш консултативен съвет.
Член VІІI
Международен академичен консултативен 
съвет
1. Академията се подпомага от Между­
народен академичен консултативен съвет, 
който се състои от максимум 15 членове, 
които трябва да бъдат утвърдени академични 
личности или експерти в областта на практи­
ческата борба срещу корупцията, обучението 
и изследванията и/или наказателното право 
и правоохранителната дейност, свързана с 
противодействието на корупцията, както и 
в други области, които имат отношение към 
дейността на Академията.
2. Членовете на Международния академи­
чен консултативен съвет изпълняват в лично 
качество шестгодишен мандат и могат да 
бъдат преизбирани. При първия избор седем 
членове се избират за период от три години.
3. Международният академичен консулта­
тивен съвет се събира поне един път годишно 
и взема своите решения с обикновено мно­
зинство. Всеки член има един глас. Между­
народният академичен консултативен съвет 
приема правила за своята дейност, избира 
своите служители, включително своя пред­
седател и заместник-председател. 
4. Международният академичен консулта­
тивен съвет препоръчва на Съвета лица, които 
изпълняват критериите на параграф 1 за избор 
на Международния висш консултативен съвет.
Член IX
Декан
1. Деканът ръководи и отговаря за текущото 
управление на Академията и за реалното пре­
доставяне на програмите. Деканът докладва 
и се отчита пред Съвета.
2. Деканът, inter alia:
(а) представлява Академията в нейните 
външни отношения;
(б) осигурява подходящото администриране 
на Академията, включително управление на 
човешките ресурси и финансите;
(в) изготвя работната програма и бюджета 
на Академията за одобрение от Съвета; работ­
ната програма включва научни приоритети, 
обучителни курсове, програми и разработване 
на инструменти;
(г) изпълнява работната програма и бю­
джета, одобрени от Съвета;
(д) предава на Съвета годишни и ad hoc 
доклади относно дейностите на Академията, 
включително годишен отчет за финансовото 
състояние на Академията;
(е) предлага създаването на сътруднически 
взаимоотношения в съответствие с чл. XIII 
за одобрение от Съвета;
(ж) координира дейността на Академията с 
дейността на страните по това споразумение 
и съответно с други международни и наци­
онални институции, агенции и мрежи, като 
взема предвид препоръките и насоките на 
Събранието и Съвета, както и на Междуна­
родния висш консултативен съвет и на Меж­
дународния академичен консултативен съвет;
(з) сключва договори и споразумения от 
името на Академията и договаря условията 
на международните споразумения, които да 
бъдат одобрени от Събранието;
(и) активно търси подходящо финансиране 
за Академията и приема доброволно предос­
тавени средства съгласно съответните страте­
гии и указания на Съвета, както и съгласно 
финансовите разпоредби;
(й) поема други задачи или дейности, които 
могат да бъдат определени от Съвета.
Член X
Академичен и административен персонал
1. Академията се стреми да назначава и 
задържа възможно най-високо квалифицира­
ния академичен и административен персонал.
 2. С цел максимизиране продуктивността 
и ефективността на разходите Академията 
разработва план и сключва съответни спо­
разумения за непълно работно време или 
гост-преподаватели и насърчава държавите, 
международните организации и други подхо­
дящи институции да разгледат възможностите 
за подкрепа при осигуряване на персонал за 
Академията, включително чрез командиро­
ване на служители. 
Член ХI
Финансиране на Академията
1. Независимо от дългосрочната цел Ака­
демията сама да се издържа ресурсите на 
Академията включват следното:
(а) доброволен принос от страните по това 
споразумение;